b'\n_START_ARTICLE_\nPavel Kav\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKav\xc4\x8di\xc4\x8d se je \xc5\xa1olal na ni\xc5\xbeji gimnaziji v Kranju (1864\xe2\x80\x931868), po kon\xc4\x8danem 5. razredu gimnnazije v Ljubljani je prestopil na u\xc4\x8ditelji\xc5\xa1\xc4\x8de in ga 1873 dokon\xc4\x8dal. Slu\xc5\xbeboval je pol leta na Pu\xc5\xa1\xc4\x8davi na \xc5\xa0tajerskem, nato v Meng\xc5\xa1u in Postojni, od 1880 do smrti pa v Seno\xc5\xbee\xc4\x8dah. V prvih letih u\xc4\x8diteljevanja se je mnogo bavil s prirodoslovjem, kmetijstvom, zlasti z vrtnarstvom, sestavljal herbarije in zbirke \xc5\xbeu\xc5\xbeelk, prou\xc4\x8dil Notranjsko v botani\xc4\x8dnem in entomolo\xc5\xa1kem smislu, ter objavil v knjigi Postojnsko okrajno glavarstvo (Postojna, 1889) poro\xc4\x8dilo o entomologiji in flori postojnskega okraja.'